Dimpués, manimenos, Abd-al-Malik se negó a bosar o tributo alcordau a o Cid, y en una calendata anterior a agost de 1093 demandó a Pero I d'Aragón aduya ta prener Balansiya, a cambeo d'una gran cantidat de diners y bella plaza. Pero le'n dició a o Cit y iste prencipió una operación de castigo contra la taifa que duró bells meses, en la que o Cit resultó feriu en o cuello. Abd-al-Malik habió de tornar a pagar vasallache y ye posible que mesmo aduyase a o Cit en a presa de Balansiya, pero dimpués, en 1094, con o Cit ya instalau en Balansiya, Abd-al-Malik s'alió con os almorabetz, y con ells marchó a soscorrer ista ciudat. Participó, mientres l'agüerro d'o mesmo anyo, en a batalla de Quart de Poblet que estió una completa victoria d'o Cid.